|  |
| --- |
| **TASDIQLAYMAN** O‘zbekiston jurnalistika va ommaviy kommunikatsiyalar universiteti rektori  Sherzodxon Qudratxo‘ja  2021 yil “15” apreldagi 117- sonli buyrug‘iga 3-ilova |

**O‘zbekiston jurnalistkai va ommaviy kommunikatsiyalar universitetining**

**korrupsion va boshqa turdagi huquqbuzarliklar bo‘yicha  
xabar berish tartibi to‘g‘risida**  
**NIZOM**

MazkurNizom O‘zbekiston jurnalistkai va ommaviy kommunikatsiyalar universiteti rahbar-xodimlari, professor-o‘qituvchilar orasida hamda jamiyatda korrupsion va oshqa qonun buzilishlariga qarshi kurashish madaniyati darajasini oshirish, har qanday huquqbuzarliklar sodir etishga qiziqtirishga bo‘lgan urinishlarni aniqlash va ularga shu haqida ma’lum bo‘lgan faktlar haqida xabar berish, ushbu xabarni ro‘yxatdan o‘tkazish va undagi ma’lumotlar yuzasidan xizmat tekshiruvi o‘tkazish tartibini belgilaydi.

**I bob. Umumiy qoidalar**

**1.** Mazkur Nizom talablari egallab turgan lavozimi va bajaradigan vazifa va funksiyalaridan qat’i nazar universitet bilan mexnat va fuqarolik munosabatlarida bo‘lgan barcha xodimlarga nisbatan tadbiq etiladi.

**2.** Universitet xodimlari korrupsiya va boshqa turdagi huquqbuzarliklar sodir etilganligi bo‘yicha asosli va haqqoniy ma’lumot va faktlarga ega bo‘lsalar, shuningdek, ular bunday huquqbuzarlik sodir etilishiga og‘dirilsalar, bu haqida Universitet raxbariyatiga yoki Oliy va o‘rta maxsus ta’lim vazirligi raxbarariyati, vazirlikning korrupsiyaga qarshi kurashish va “komplayens nazorat” tizimini muvofiqlashtirishga mas’ul xodimlariga bevosita og‘zaki yoki yozma ravishda aloqa kanallari orqali xabar berishlari shart.

**II bob. Korrupsion va boshqa turdagi huquqbuzarliklar to‘g‘risida habar berish tartibi**

**3.** Korrupsion va boshqa turdagi huquqbuzarliklarga oid habarlar quyidagi mas’ullar va tuzulmalar hamda aloqa kanallari orqali beriladi:

-Universitet rektori, prorektorlari, korrupsiyaga qarshi kurashish bo‘yicha ma’sul xodimga og‘zaki hamda yozma shaklda murojaat qilish;

-Universitetning @uzjokuanticore1\_bot telegram boti orqali;

-71 207-09-06 (1026, 1002), +998 95 475-51-51.telefon raqamlari;

-Universitetning rasmiy veb-saytida joylashtirilgan shakllar orkali;

-Universitetning elektron pochta manzillari orqali;

-to‘g‘ridan-to‘g‘ri huquqni muhofaza qilish organlariga.

**4.** Universitetga yuqorida ko‘rsatilgan aloqa kanallari orqali kelib tushgan barcha xabarlar O‘zbekiston Respublikasi qonun xujjatlari, universitet ichki idoraviy xujjatlariga muvofiq xolisona va o‘z vaqtida ko‘rib chiqiladi.

**5**. Umumiy foydalanishdagi ijtimoiy tarmoqlarda berilgan, anonim tarzida berilgan, shuningdek huquqbuzarlik sodir etayotgan shaxs haqidagi ma’lumotlar aniq ko‘rsatilmagan xabarlar huquqiy ahamiyatga ega bo‘lmaydi va ushbu ma’lumotlarga tegishli tartibda vazirlik va tarkibiy tuzilmalarining ichki tartib qoidalari asosida baho beriladi.

**III bob. Korrupsion va boshqa turdagi huquqbuzarliklar to‘g‘risidagi habarga qo‘yilgan talablar**

**6.** Huquqbuzarlik to‘g‘risida berilayotgan habarda quyidagi ma’lumotlar aks ettirilishi shart:

-xabar muallifining FISH, lavozimi;

-shaxsning murojaat qilishi uchun unga ma’lum bo‘lgan holatlarning tavsifi (sana, joy, vaqt va boshqa holatlar);

-korrupsion yoki boshqa huquqbuzarlik turi va ushbu huquqbuzarlikni sodir etgan shaxs to‘g‘risidagi aniq ma’lumotlar;

-murojaat qilingan sana; murojaatchining telefon raqami.

**7.** Murojaat etuvchi o‘z murojaatiga asos bo‘ladigan boshqa hujjatlarni ham qo‘shib taqdim etishi mumkin.

**VI bob. Korrupsion va boshqa turdagi huquqbuzarliklar to‘g‘risidagi habarlarni rasmiylashtirish tartibi**

**8.** Korrupsion va boshqa turdagi huquqbuzarliklar haqidagi xabarlar korrupsion va boshqa turdagi huquqbuzarliklarni qayd etish daftarida ro‘yxatga olinadi.

**9.** Xabarlarni qayd etish daftari universitetning korrupsiyaga qarshi kurashish va “komplayens nazorat” tizimini muvofiqlashtirishga mas’ul xodimi tomonidan yuritiladi.

**10.** Xabarlarni qayd etish daftari varaqlariga nomer qo‘yilib universitet rektori tomonidan imzolanadi.

**11.** Arizachi yolg‘on xabar berganlik hamda tuxmat qilganlik uchun belgilangan tartibda jinoiy hamda ma’muriy javobgarlik mavjudligi haqida ogohlantiriladi.

**12.** Elektron ko‘rinishda berilgan xabarlar ham yuqoridagi tartibda yozma ariza mazmuni va shakliga qo‘yilgan talablarga amal qilingan holda taqdim etiladi va mazkur ariza yuzasidan mas’ul xodimlar arizachi bilan murojaat qilingan kun bog‘lanib yolg‘on xabar berganlik hamda tuxmat qilganlik uchun belgilangan tartibda jinoiy hamda ma’muriy javobgarlik mavjudligi haqida ogohlantiradi hamda darxol elektron ko‘rinishdagi arizani xabarlarni qayd etish” daftariga ushbu Nizomning 1-ilovasida belgilangan tartibda rasmiylashtiradi va ariza qabul qilinganligi to‘g‘risidagi ma’lumotni arizachiga yetkazadi.

**13.** Xabarlardagi keltirilgan ma’lumotlarning maxfiyligi kafolatlanadi.

**V bob. Korrupsion va boshqa turdagi huquqbuzarliklar to‘g‘risidagi ma’lumotlarni mas’ullarga yetkazish va xizmat tekshiruvi o‘tkazish tartibi hamda muddatlari**

**14.** Huquqbuzarliklar to‘g‘risidagi xabarlar mas’ul xodimlar tomonidan universitet rektoriga zudlik bilan ma’lum qilinadi.

**15.** Xabarlar tegishli tartibda ko‘rib chiqilganidan keyin natijasiga ko‘ra quyidagi qarorlardan biri qabul qilinadi:

agar mazkur masala yuzasidan avval ham murojaat kelib tushgan bo‘lib ushbu murojaatdagi holatlar o‘z tasdig‘ini topmagan bo‘lsa, arizani rad etish to‘g‘risida;

xabar yuzasidan xizmat tekshiruvi o‘tkazish to‘g‘risida;

xabarlardagi huquqbuzarliklar holatidan kelib chiqib huquqni muhofaza qilish organlariga taqdim etish to‘g‘risida;

**16.** Univresitet rektorining topshirig‘iga ko‘ra xizmat tekshiruvi o‘tkaziladi.

**17.** Xizmat tekshiruvi natijasi huquqbuzarlik sodir etilganligi fakti aniqlanganda universitet rektoriga ikki ish kuni ichida bu haqida xabar beriladi.

**18.** Xizmat tekshiruvi amalga oshirilishi jarayonida xizmat tekshiruvini o‘tkazayotgan xodimlar quyidagi huquqlarga ega:

huquqbuzarlik to‘g‘risida habar bergan, xodim, talaba, o‘quvchi va boshqa aloqador shaxslar bilan suhbat o‘tkazish;

xodim, talaba, o‘quvchi va boshqa aloqador shaxslar tomonidan yuborilgan xabarlar yuzasidan takdim etilgan ma’lumotlarni o‘rganish ular yuzasidan tushuntirishlar olish va boshqalar.

**19.** Ariza kelib tushgan kundan e’tiboran o‘n besh kun ichida, qo‘shimcha o‘rganish talab etilganda bir oy muddatda ko‘rib chiqiladi.

**20.** Xizmat tekshiruvi natijalari yuzasidan yozma xulosa tayyorlanib unda quyidagilar ko‘rsatiladi:

taqdim etilgan ma’lumotlar yuzasidan o‘rganish natijalari;

murojaatni tasdiqlovchi yoki rad etuvchi asoslar;

murojaat yuzasidan ko‘rilgan ta’sir choralari;

murojaat yuzasidan aniqlangan sabab va sharoitlar yuzasidan amalga oshiriladigan aniq chora-tadbirlar.

**21.** Xabarlarni ko‘rib chiqish natijalari bo‘yicha arizachiga javob xati yuboriladi.

**VI bob. Yakunlovchi qoidalar**

**22.** Mazkur Nizomga qonunchilikda belgilangan tartibda o‘zgartirish va qo‘shimchalar kiritilishi mumkin.